
	В моя свят не е позволено да има слабости.

	Нищо  никога не беше успяло да нарани  бронята и мрака  ми, но тогава се появи тя.

	Теса Ривера, дъщерята на врага на моето семейство.

	Трябваше да я унищожа и да я изпратя обрано при баща й. Вместо това аз се влюбих.

	Луда , интензивна любов способна да ме накара да забравя кой съм и какво представлявам.

	С чистотата си тя беше озарила  черната ми душа, а аз я бях приел и защитил до такава степен, че  й бял дал всичко от себе си.

	Никога не бях правил това с никого, но си мислех, че тя е различна и се увлякох.

	Никога не съм си мислил, че ще направя такава непростима грешка и куршумът, който прониза  гърдите ми  на сантиметри от сърцето ми е доказателство за това.

	Теса ме застреля и след това избяга.

	Борих се със смъртта и победих.

	Сега ще  отида да  взема жена си обратно  и ще я накарам да ми плати за всяка измама и всяка минута, прекарана до мен.

	 

	 

	 


26.  Люк

	 

	 

	Обичам те, Люк.

	Гласът на Теса отекна в ушите ми като ехо, но сетивата ми бяха замъглени.

	Не можех да различа кое е реално и кое е плод на  въображението ми.

	Чувствах се като пеперуда, която излиза от пашкула си и крилата  й са сбръчкани,  краката й са нестабилни, а сетивата й не реагират.

	Какво ми става?

	Мъчех се да отворя очи. Сякаш бяха залепени, а светлината в стаята ми причиняваше пронизващи болки, които разцепваха  мозъка ми.

	Опитвах се да се съсредоточа върху слуха ми. Чувах шум и суматоха около мен, но сякаш имах памук в ушите. Всички звуци бяха приглушени. Едва чувах някой да произнася името ми, но не разпознавах гласа.

	Теса, къде си?

	Опитах се да си  раздвижа устата.

	Усетих твърд апарат  на лицето ми, който блокираше бузите ми.

	Опитвах се да говоря, но от гърлото ми се изтръгна само слаб стон. 

	Усилието ми причини още повече болка и такова изтощение, че заспах отново след няколко секунди.

	 

	При повторното ми събуждане се почувствах по-силен и се опитах да помръдна с ръка. Множество игли пронизаха ръката и гърдите ми, но издържах.

	Опитах се да си поема дълбоко дъх, но щом повдигнах гърдите си, тъпа, брутална болка се разпространи по цялото ми тяло. Ако имах сили, щях да изкрещя, но само затаих дъх за няколко секунди. След това бавно изпуснах въздуха от дробовете  ми.

	Какво, по дяволите, се е случило с мен?

	Не помнех нищо.

	Уплашен и изтощен, отново се опитах да се съсредоточа върху обкръжението  ми.

	Завъртях глава и видях баща ми.

	„Лукян, не се тревожи. Бъди спокоен. Всичко е наред сега.“, прошепна ми той с дълбок, уморен глас. Погледнах го и след дълъг момент успях да го фокусирам. Лицето му беше дълбоко набръчкано, сякаш беше минал през ада, борейки се със самия Дявол. Погледът му беше изпълнен с безпокойство. Изглеждаше внезапно остарял.

	Обърнах се и видях Денвър. Той беше далеч от леглото, но можех да видя отчаяното му, болезнено изражение, докато ме гледаше шокирано.

	Като светкавица в небето, мисълта за Теса изплува в дълбините на съзнанието ми.

	Теса... Къде е жена ми?

	Опитах се да говоря, но не успях.

	Освободих се от кислородната маска и се опитах да повдигна ръка, за да я сваля, но нова вълна от болки се разля в ръцете и краката ми.

	Разтърсих се

	Баща ми сигурно разбра състоянието ми и се опита да ми свали маската.

	„Теса“, успях да кажа с мъка, докато празнината в гърдите ми се разширяваше, изсмуквайки душата ми. Какво се случваше с мен? Не можех да разбера. Знаех само, че нещо е изгубено завинаги. Нещо, което изпълваше това място в сърцето ми. Изведнъж сърдечния ми ритъм зачести от паника. Болката, която ми причини, парализира тялото ми.

	Погледнах баща ми, готов да го помоля за помощ, но видях чиста омраза в очите му.

	Той постави отново маската на лицето ми и се отдалечи, сякаш не можеше да остане с мен и минута повече.

	Затворих очи и се опитах да сдържа болката, която ме убиваше.

	За щастие дойдоха лекарите и светкавично добавиха нещо към интравенозната системата, което веднага успокои болката.

	За миг се почувствах лек и свободен от всякаква болка.

	Съзнанието ми изплува от това море от страдание, което ме замъгляваше и най-накрая спомените и мислите ми отново станаха  живи.

	Теса. Тя беше единственото нещо, за което можех да мисля.

	Изведнъж я видях пред мен, в спалнята ни, да насочва към мен пистолета ми.

	„Пътищата ни се разделят тук. Аз и ти не можем да бъдем повече заедно.“ Гласът на жена ми премина през съзнанието ми и след това... Изстрел!

	Един-единствен изстрел право в мен.

	За миг почувствах същите усещания, които бях изпитал преди: болка, гняв, шок, разочарование...

	Теса ме беше простреляла.

	Най-накрая болката в гърдите ми придоби смисъл.

	Почувствах как черната ми и проклета душа отново оживява със сила, но преди да успея да си върна контрола, болкоуспокояващите отново замъглиха ума ми, карайки ме да пропадна в дълбок сън без сънища, в който тъмнината  отново се завърна и запълни празнотата, която ме поглъщаше.

	Празнотата, която остави жена ми в момента, в който ме  предаде и измами, карайки ме да повярвам, че ме обича.

	Когато се събудих, малката частица любов, която беше останала към нея, беше погълната от гнева ми.

	Теса, ще платиш с живота си за това, което ми направи.

	 

	 

	 

	 


27.  Люк

	 

	 

	Цял ден никой не се появи и бавно успях да се измъкна от това вцепенение и болка, които не ми даваха мир всеки път, когато дишах или сърцето ми биеше.

	Сякаш предателството на Теса се беше запечатило с огън в сърцето ми, напомняйки ми за нея с всеки  сърдечен удар.

	Беше безкрайно мъчение.

	Много пъти си опитах да събудя ума и спомените си, но не си спомнях почти нищо.

	„Не си спомням.“ Това беше единственото нещо, което успях да кажа на полицая, който беше дошъл в болницата веднага щом беше научил, че съм дошъл в  съзнание.

	Баща ми също беше с него, но не каза нищо през цялото време.

	Черният му, непроницаем поглед беше станал гранитен, докато слушаше отговорите ми на безбройните въпроси на полицая.

	„Съпругата ви ни каза, че един мъж е влязъл в къщата ви. Вие сте бил в банята. След това сте се върнал в стаята и сте изненадал натрапника, който ви е застрелял с вашия  пистолет. Спомняте ли си това?“ попита отново полицаят.

	Трябваше да потисна приливa на гняв, за да не изкрещя. Да слушам как хората непрекъснато наричаха Теса моя съпруга и мислейки за лъжите, които беше казала, за да се спаси, само ускоряваха дишането и сърцебиенето ми, докосвайки  мястото, където Теса ме беше простреляла.

	Всяка секунда от живота ми беше белязана от непоносимия спомен за нейното предателство и за моята слабост.

	„Съпругата ви е изчезнала. Знаете ли къде може да е?“ 

	Далеч от мен. Далеч от лудата ми жажда за отмъщение, която скоро ще я сполети.

	 „Не.“ 

	„Мислите ли, че съпругата ви може да е в опасност? Или да е замесена с човека, който едва не ви  уби?“ 

	„Не знам.“ 

	Разочарован от кратките ми, уклончиви отговори, най-накрая полицаят си отиде.

	Когато останахме сами, баща ми се приближи спокойно до мен. „Имам да ти задам само един въпрос  и не ме лъжи, както направи с полицая преди малко.“ Спокойствието и ледения тон  на баща ми биха накарали който и да било да настръхне, но не и мен. „Теса Ривера ли те простреля?“ 

	Беше като атентат  срещу здравия ми разум да чуя тези думи, но се насилих да остана неподвижен, въпреки че ми се искаше да разбия стаята.

	 „Да“, отговорих безизразно.

	 „Знаех си. Бях те предупредил да не се жениш за нея. Съвпаденията не съществуват в нашия свят и  се надявам сега  да го осъзнаваш.“ 

	Не казах нищо. Вече ми беше трудно да сдържа парещата болка, която се забиваше в гърдите ми и дращеше душата ми.

	„Ще я накарам да съжалява, че се е родила. Когато я намеря...“ изръмжа баща ми в сляпа ярост.

	„Мислех, че е с теб.“, казах изненадано. Не бях имал друга възможност да говоря с баща ми, но бях убеден, че я държеше затворена някъде  след случилото се с мен.

	„Тя избяга, Лукян.“, отговори той с глас, изпълнен с вина, карайки стомаха ми да се преобърне. Теса е избягала! „Но ще я намерим и...“

	„Не, аз ще я намеря.“, реших аз, чувствайки за първи път, че имам контрол над болката в гърдите, където ме беше уцелил куршумът. Да, отмъщението щеше да е единственото ми спасение.

	„Лукян, ти си болен и дори не можеш да станеш. Не  знаеш, но твоя атентат  не беше единствения ужасен момент, който преживях тази седмица.“

	„Какво друго се случи?“

	„Иван е мъртъв.“

	„Какво?!“

	„Спомняш ли си онзи рейд, който Иван планираше срещу товарния кораб  на Ривера в Уиандот?“

	„Да, нали е след три дни? Както вече ви казах, е  лоша идея.“

	Баща ми ме погледна объркан и шокиран.

	Приближи се уплашен. „Рейдът вече се случи преди четири дни. Ти беше в кома седем дни и…“

	Този път аз бях шокиран. Бях в болничното легло през цялото това време, а Теса вече  можеше да е кой знае къде.

	За момент си спомних за спора на вечерята при баща ми и за  стрелите, които братовчед ми беше подхвърлил  на жена ми.

	Бях успял да предотвратя спора, но после, по пътя за вкъщи, нещо се беше случило…

	Спомените бяха смътни и безсмислени, но образът на Теса, която се ядосваше, започна да се забива в главата ми.

	„Сбърка, че се омъжи за мен.“ Гласът на Теса прозвуча ясно в съзнанието ми.

	Внезапно силна мигрена ме принуди да се откъсна от тези спомени, но гневът и безпокойството , които бях изпитал онази нощ, ме обзеха отново, пронизвайки костите ми.

	 Изглеждаше, че Теса се разкайваше, че се е омъжила за мен и ние се карахме. Все още усещах горчивия, парещ страх, който бях изпитал при мисълта, че тя наистина можеше да ме напусне.

	Защо? Защо Теса изглеждаше толкова разкайваща и уплашена от брака ни? Не можех да си спомня.

	„Иван.“ Това беше единственото нещо, което си спомних. „Теса беше убедена, че Иван иска да ме нарани.“

	„Глупости! Тя ти e разказала куп глупости, за да скрие какво е планирала да направи, а именно да те убие. Добре, че няма добър прицел, иначе щеше да умреш.“

	Исках да отговоря, че Теса има прицел на снайперист, но нова вълна от ужас ме обзе, пронизвайки гръбнака ми.

	Теса, защо ме остави жив?

	Крещях от болка, неспособен да различа физическата болка от тази  в сърцето ми. Мисълта, че Теса съзнателно ме беше оставил жив, знаейки, че ме хвърля в ада, беше по-лоша от каквато и да е смърт, която  можеше да се пожелае на най-големия ти враг.

	Молех се Теса наистина да беше пропуснала прицела си, иначе не  знаех как да заживея отново.

	Свит и задъхан от болка, баща ми извика медицинската сестра, която веднага ми инжектира толкова силно обезболяващо, че   замъгли душата и тялото ми.

	 

	 

	 

	 

	 


28.  Люк

	 

	Когато се събудих, всеки мускул и кост в тялото ми беше без сила.

	Имах чувството, че съм  празна  черупка, болезнена буца, която едва дишаше. С мъка  отворих очи и за първи път видях Денвър, моя скъп приятел и бодигард.

	Въпреки мощното си телосложение, той беше свит  на стола до леглото, че приличаше на стар гърбак.

	Щом забеляза, че съм се събудил, той се втренчи със сините си  очи, обгърнати от тъга.

	„Много съжалявам“, побърза да ми каже, сякаш  имаше спешна нужда да облекчи съвестта си.

	„Не е твоя вината.“

	„Моя е. Държах Теса в ръцете си. Трябваше да се сетя, че е тя, но тя продължаваше ме моли да не допускам никой от клана до теб и да те пазя от Иван, което и направих без да й задавам въпроси. 

	Никога не съм си и  помислял, че тя е истинският  виновник. Беше толкова отчаяна и уплашена от случилото се с теб, че ѝ повярвах. Когато Иван и баща ти я нападнаха, обвинявайки я, аз дори я защитих. Чудо е, че баща ти още не ме е убил със собствените си ръце за това, което направих.“

	„Не можеше да го знаеш. Денвър, не е твоя вината и не съм ти ядосан, но искам да ми направиш една услуга. Трябва да намериш Теса, преди да са я намерили другите.“

	„Не мога.“

	„Това е заповед.” казах аз, обиден от неговия отговор. Не беше типично за него да не ми се подчинява.

	„След това, което направих, баща ти ме задължи да стоя настрана. Страхува се, че може да прикрия следите на Теса. Все още не ми вярва.”

	„Трябва да я намериш” повторих аз.

	„Иван вече го направи, преди да умре. Той намери таксито, което беше взело Теса и я беше закарало до Торонто. Каза на баща ти, че таксиметровият шофьор е бил убит и че следите на Теса се губят в Торонто.”

	„Теса сигурно е използвала фалшивата си лична карта. Кажи им да търсят Хелена Долмет.”

	„Вече го направиха. Нищо.”

	„Разпитай приятелката на Теса, полицайката, Шeйла Каридж.”

	„Тя беше с нас по време на бягството на Теса и се закле пред колегите си, че няма нищо общо с това. Иван каза, че е съдействала за разследването и че не знае нищо.”

	 

	 

	 

	 

	 


29.  Люк

	 

	Един месец по-късно.

	 

	„Искам да изляза“, реших авторитетно. Бях блокиран  в това скапано болнично легло цял месец, докато Теса беше кой знае къде. С всеки изминал ден чувствах как гнева ме поглъща, неспособен да се успокои поради липсата на новини за нейното намиране.

	„Г-н Василиев, състоянието ви все още не е...“, опита се да ме вразуми лекарят.

	„Не ме интересува.“

	„Направете както гой иска.“, намеси се баща ми.

	„Добре, тогава ще ви напиша рецепта за лекарствата, които  трябва да взимате. Болкоуспокояващите...“

	„Не, никакви болкоуспокояващи.“, каза строго баща ми.

	„Раната  още не е заздравяла напълно и болката е все още силна.“

	„Болката ще служи на сина ми като му напомня  за грешката, която  направи, като се е ожени за тази жена и като предупреждение, когато я види отново... за да избегне рецидиви.“, обясни Сергей.

	„Няма такава опасност“, отговорих аз. Мразех Теса толкова много, че мисълта да ѝ простя или да я върна в живота си дори не ми минаваше през ум.

	След няколко часа  вече бях в колата на път за вкъщи.

	„Не сме пипали нищо.“, опита се да ме предупреди плахо Денвър. Докато баща ми искаше да страдам, Денвър се страхуваше от завръщането ми у дома.

	Къщата, която бях делил със съпругата си в продължение на цяла една година.

	Тази мисъл беше истинско пробождане в сърцето, но  останах спокоен и хладнокръвен. Нямаше да позволя на никого да ме направи крехък и уязвим. Още по-малко тази, която ме беше прострелялa.

	Когато пристигнах в Корктаун, слязох от колата с лекота, въпреки че се усещаха първите признаци на болки от раната.

	Влязох в къщата и веднага щом ароматът на въздуха проникна в дробовете ми, се почувствах на ръба на колапса.

	Наложи се да се подпра на стена, за да си възвърна контрола над нестабилното и треперещо тяло, докато умът ми се опитваше да анулира тази миризма: смесица от освежител за въздух с лилави плодове, любимият на Теса,  лекият намек за сладкиши и шоколад, страстта на Теса и накрая, нейния парфюм.

	Усетих как дробовете ми се свиват, сякаш за да отблъснат тази обонятелна вълна, но скоро останах без кислород и болката в гърдите ми се завърна, по-силна и по-свирепа от всякога. Бях се заклел на баща си, че никога няма да се пристрастя към болкоуспокояващи или наркотици, но в този момент исках да се удавя в което и да е  вещество, което би могло да сложи край на това мъчение.

	„Добре ли си?“, притесни се Евън.

	„Донеси ми един скоч“,  успях да кажа с усилие, докато вървях агонизиращ към хола, където картината над телевизора и книгите на масичката пред дивана, отрупан с флорални възглавници, атакуваха  съзнанието ми. Теса беше прекарала часове в тази стая и я беше декорирала  по свой вкус.

	Как можах да ѝ позволя да нахлуе в пространството и дома ми по този начин?

	Обичах я. Ето как.

	В кухнята на бар плота все още стояха последните прибори, които беше купила за да се отдаде на експериментите си като шоколатиер. Все още си спомням дискусията относно решението ѝ да се запише на курс за създаване на шоколадови произведения. Курсът беше в Чикаго и тя щеше да отсъства няколко месеца. Моето категорично „не“ я беше вбесило, като ме обвини, че  ѝ нямам доверие.

	За миг ми се стори, че преживявам отново този момент. Сякаш някой току-що ме беше намушкал с кама в гърдите. Трябваше да седна.

	Затворих очи и се опитах да се успокоя, но всяка част от тялото ми излъчваше само болка.

	Непоносима, изтощителна, вътрешна и потискаща болка. Отново почувствах усещането за куршумa, пронизващ гърдите ми с всеки удар на сърцето.

	Не знам колко дълго останах неподвижен, задъхан и напрегнат от страдание, но когато отворих отново очи , видях пред себе си чаша скоч.

	Взех я. Отпих една глътка и алкохолът изгори гърлото ми, замествайки за момент болката в гърдите.

	Бавно и с усилие станах и се качих на горния етаж.

	Тъкмо се канех да тръгна по коридора, водещ към стълбите, когато главата ми автоматично се обърна надясно, точно към рамкираните снимки, които украсяваха цялата стена.

	Щом погледът ми попадна върху този на Теса, облечена в бяла вълнена рокля, стояща пред прозорец с изглед към морето и Гибралтарския проток, почувствах, че умирам.

	Кафявите ѝ очи бяха щастливи и ме гледаха с любов. Бузите ѝ бяха зачервени и тя гордо показваше брачната халка, която ѝ бях сложил на пръста час по-рано, по време на сватбената ни церемония. На снимката и аз бях щастлив и ѝ се усмихнах.

	Как можах да съм толкова глупав?

	Ядосано ударих снимката, счупвайки стъклото, което се разцепи на пода на хиляди парчета, точно както сърцето ми, когато Теса ме застреля.

	Погледнах и другите снимки, питайки се дали Теса беше вече  планирала убийството ми още тогава.

	Вероятно да.

	Със съкрушено сърце, одраскано от куршума, се изкачих по стълбите, събаряйки всяка рамка на пода.

	Беше по-уморително отколкото очаквах и когато стигнах до спалнята, трябваше да седна, за да си поема дъх.

	Болеше ме и лекарят беше прав да ме посъветва да остана по-дълго в болницата.

	Беше ми достатъчно да вляза в тази къща, за да осъзная, че не съм готов за всичко това.

	Прекрачването на прага на спалнята, която бях делила с Теса повече от година, само  влоши болката.

	За миг образът на двама ни как правим любов изпълни съзнанието ми.

	Бях ѝ дал всичко: тялото си, ума си и сърцето си.

	Сега Теса ме беше унищожила, разбивайки всяка част от мен.

	Чувствах се като парче дърво от лодка, преобърнала се по време на буря.

	Нищо не беше спасено, освен това парче, което се носеше без посока в открито море, чакайки да се сблъска с вълната, която щеше да го разбие още повече и да го потопи  в бездната.

	Трябваше да си поема дълги, дълбоки вдишвания, за да се успокоя и да си възвърна контрола.

	На фотьойла до леглото все още стоеше елегантната рокля, с която  беше облечена на вечерята при  баща ми онази съдбовна вечер.

	На нощното шкафче беше кутията ѝ за бижута.

	Отворих я.

	Празна.

	Продай дори само едно от бижутата, които ти подарих и ще те намеря.

	С гняв за това предателство, което продължаваше да ме изгаря още по-яростно всеки път, когато виждах нещата на Теса, грабнах кутията и я хвърлих в стената.

	Ужасна болка пробяга по цялата ми ръка, стигайки до сърцето и раната в гърдите ми.

	За пореден път, откакто се свестих след изстрела, се почувствах съкрушен от болка. Болка, която не беше само физическа, а много по-дълбока и поглъщаща, сякаш можеше да унищожи самата ми човечност. Сърцето ми започна да бие още по-бързо, засилвайки всяка емоция и страдание.

	Озовах се да крещя, неспособен да се контролирам и да намеря спокойствие в тази черна дупка, в която бях паднал.

	С мъка се изправих, търсейки опора и подкрепа, докато не стигнах до гардероба.

	Разноцветните и нежни цветове на дрехите на Теса нараниха очите ми.

	Ядосано грабвах всяка една дреха и я изтръгвах от закачалката, хвърляйки я на пода.

	Умът ми крещеше, плачеше и бушуваше, неспособен да се изправи срещу случващото се с мен или да изрази на глaс въпросите, които ме измъчваха, задушавайки ме.

	Как можа да ми причиниш това? Как можа да ме измамиш по този начин? Теса, обичах те. Дадох ти всичко, а ти... Ти ми направи това! Защо? Защото ти позволих да...

	„...ме убиеш?“ дишах безпомощно, свличайки се на земята, с чело, по което  се стичаше пот. С трепереща ръка се избърсах  и покрих очите си, за да залича  реалността пред себе си.

	Изненадах се, когато усетих ръката си мокра. Погледнах нагоре и видях отражението си в голямото огледало, което служеше като преграда между гардероба на Теса и моя.

	Бях на пода, треперещ, с разкъсани дрехи. Елегантният,  черен костюм ми беше твърде голям, тъй като през последния месец  бях отслабнал твърде много. Бялата риза отдолу разкриваше превръзката на гърдите ми, а червено петно оцветяваше плата.

	Сърцето ми ли кърви?

	Погалих наболата си брада и осъзнах, че съм неузнаваем с това измършавяло лице, тъмните кръгове под очите, облени в сълзи и поглед, излъчващ болка и тъга като на човек в траур.

	Бях съкрушен.

	Никога през живота си не бях падал толкова ниско. Бях свикнал да бъда поразяван от бруталността на света, но сега пред мен стоеше човек, съкрушен до мозъка на костите си.

